отразяват допълнителната несигурност и надлежно да отчитат по-ниските обеми на въздушното движение, породени от обстоятелствата на пандемията от COVID-19.
 (10)
 С цел да се облекчи тежкото въздействие на пандемията от COVID-19 върху ползвателите на въздушното пространство през РП3, за целите на календарните 2020 г. и 2021 г. е необходимо на равнището на целия Европейски съюз и на местно равнище да се прилагат специфични разпоредби по отношение на преразглеждането на целите в ключовата за ефективността област „ефективност на разходите“, прилагането на схеми за стимулиране и механизми за поделяне на риска, както и корекции на таксовите единици, произтичащи от тези две календарни години.
 (11)
 За да се осигури правилното прилагане на схемата за ефективност и за таксуване през РП3, и като се има предвид прогнозният характер на определянето на целите за ефективност, преразглеждането на целите за ефективност на разходите на равнището на целия Европейски съюз и на местно равнище следва да обхване установените разходи за календарните 2020 г. и 2021 г. като един период. При определянето на тези преразгледани цели за ефективност на разходите на равнището на Съюза и на местно равнище следва надлежно да се вземат предвид действителните разходи, направени от доставчиците на аеронавигационно обслужване и държавите членки.
 (12)
 Правилата, уреждащи последиците от късното приемане на плановете за ефективност, посочени в Регламент за изпълнение (ЕС) 2019/317, следва да бъдат адаптирани, за да се облекчи тежкото неблагоприятно финансово въздействие, което тези механизми в противен случай биха имали върху ползвателите на въздушното пространство, както и за да се избегне прекомерната нестабилност на таксовите единици през РП3. За тази цел съответните корекции на таксовите единици по изключение следва да бъдат разпределени в рамките на пет календарни години. На националните органи за надзор следва да се разреши да удължат периода до седем календарни години, когато това е необходимо, за да се избегне непропорционалното въздействие от преносите върху таксовите единици, начислени на ползвателите на въздушното пространство.
 (13)
 Чрез прилагането на член 29, параграф 6 от Регламент за изпълнение (ЕС) 2019/317 държавите членки могат да предприемат допълнителни мерки за компенсиране на въздействието на пандемията от COVID-19 върху нивото на таксите за аеронавигационно обслужване през РП3.
 (14)
 С цел да се улесни изпълнението на задачите по наблюдение от страна на националните органи за надзор и Комисията, доставчиците на аеронавигационно обслужване следва да бъдат задължени да представят доклад на тези органи до 15 декември 2020 г. относно мерките, предприети с цел справяне с финансовото и оперативното въздействие на пандемията от COVID-19 върху дейността им.
 (15)
 Изключителните разпоредби следва да се прилагат незабавно, за да се даде възможност на Комисията и държавите членки да предприемат бързо съответните мерки по отношение на процеса по определяне на целите за ефективност за РП3 и смекчаването на финансовото въздействие на кризата с COVID-19 върху ползвателите на въздушното пространство. Настоящият регламент следва да влезе в сила по спешност в деня след деня на публикуването му в Официален вестник на Европейския съюз.
 (16)
 Комитетът за единно небе не даде становище. Беше счетено за необходимо да се изготви акт за изпълнение и председателят представи проект на акта